Desidae

Se systematisk inndeling

Desidae er en gruppe (familie) av edderkopper som tilhører undergruppen Entelegynae i gruppen Araneomorphae. De lever i et uvanlig miljø for edderkopper i og med at de fleste artene lever i fjæra, og gjerne blir oversvømmet ved flo sjø.

 Utseende 
Små til ganske store (2–18 mm), mørkfargede edderkopper med rundet bakkropp og middels lange bein. De har en silplate (cribellum) foran spinnvortene og produserer en fintrådet, ullaktig, mørkt blålig silke. Som vanlig for edderkopper med cribellum har de også et calamistrum, en kam av korte børster på bakbeinas nest-ytterste ledd som brukes til å gre silken ut med.

 Levevis 
Noen av artene holder til i tomme skall av rur, som de spinner over med silke slik at huset beholder et lager av luft når det blir oversvømmet. Edderkoppene lever av ulike insekter og andre smådyr som forekommer i fjæra. Familien omfatter også noen slekter som lever i innlands-områder, blant annet på barken av trær og innendørs.
De bygger et uryddig nett. Hos artene Phryganoporus candidus bygger de unge dyrene store, felles nett som kan inneholde opptil 600 unge edderkopper. De sprer seg når de blir eldre.
Noen av de større artene har et bitt som kan forårsake en del ubehag, men ikke er særlig farlig.

 Utbredelse 
Familien er utbredt i Chile, i Mellom-Amerika og det sørligste Nord-Amerika, i deler av Afrika, Øst-Asia, Australia og New Zealand, med flest arter i det to sistnevnte områdene.

 Systematisk inndeling 

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Overfamilie Dictynoidea (eventuelt Amaurobioidea)
 Familie Desidae Pocock, 1895
 Slekten Badumna Thorell, 1890 (Australasia, USA, Paraguay)
 Slekten  Canala Gray, 1992 (Ny-Caledonia)
 Slekten  Cicirra Simon, 1886 (Tasmania)
 Slekten  Colcarteria Gray, 1992 (Australia)
 Slekten  Desis Walckenaer, 1837 (Afrika, Oseania, Australasia, Galápagos)
 Slekten  Epimecinus Simon, 1908 (Australia, Ny-Caledonia)
 Slekten  Forsterina Lehtinen, 1967 (Australia, Ny-Caledonia)
 Slekten  Gasparia Marples, 1956 (New Zealand)
 Slekten  Gohia Dalmas, 1917 (New Zealand)
 Slekten  Goyenia Forster, 1970 (New Zealand)
 Slekten  Hapona Forster, 1970 (New Zealand)
 Slekten  Helsonia Forster, 1970 (New Zealand)
 Slekten  Hulua Forster & Wilton, 1973 (New Zealand)
 Slekten  Laestrygones Urquhart, 1894 (New Zealand, Tasmania)
 Slekten  Lamina Forster, 1970 (New Zealand)
 Slekten  Lathyarcha Simon, 1908 (Australia)
 Slekten  Mangareia Forster, 1970 (New Zealand)
 Slekten  Matachia Dalmas, 1917 (New Zealand)
 Slekten  Mesudus Özdikmen, 2007 (New Zealand) – replacement name for Manawa Forster, 1970)
 Slekten  Myro O. P-Cambridge, 1876 (Tasmania, New Zealand)
 Slekten  Namandia Lehtinen, 1967 (Tasmania)
 Slekten  Neomyro Forster & Wilton, 1973 (New Zealand)
 Slekten  Notomatachia Forster, 1970 (New Zealand)
 Slekten  Nuisiana Forster & Wilton, 1973 (New Zealand)
 Slekten  Ommatauxesis Simon, 1903 (Tasmania)
 Slekten  Otagoa Forster, 1970 (New Zealand)
 Slekten  Panoa Forster, 1970 (New Zealand)
 Slekten  Paramatachia Dalmas, 1918 (Australia)
 Slekten  Paratheuma Bryant, 1940 (USA, Oseania, Korea, Japan)
 Slekten  Phryganoporus Simon, 1908 (Australia)
 Slekten  Pitonga Davies, 1984 (Australia)
 Slekten  Porteria Simon, 1904 (Chile)
 Slekten  Rapua Forster, 1970 (New Zealand)
 Slekten  Syrorisa Simon, 1908 (Ny-Caledonia, Australia)
 Slekten  Taurongia Hogg, 1901 (Australia)
 Slekten  Toxops Hickman, 1940 (Tasmania)
 Slekten  Toxopsoides Forster & Wilton, 1973 (New Zealand)
 Slekten  Tuakana Forster, 1970 (New Zealand)

 Kilder 
 Hjemmeside om familien, med bilder

 Eksterne lenker 


Kategori:Edderkopper
Kategori:Edderkoppdyr formelt beskrevet i 1895